
TRESTNÝ ROZKAZ V MENE SLOVENSKEJ REPUBLIKY Okresný súd Poprad samosudcom Mgr. Svetlanou Filipovou podľa § 353 odsek 1 Trestného poriadku vydáva tento rozhodol: Obvinený A. B., narodený XX.XX.XXXX v C., trvale bytom D. E. XX/XXX, F. G., toho času H. D. F. I. J. K. A., uznáva sa za vinného,že dňa 13.04.2025 v čase okolo 18.00 hod. vo F. G., okr. C., na ulici D. E. XX/XXX, v priestoroch kuchyne unimobunky, kde trvale býva so svojou družkou, pod vplyvom alkoholu vulgárne nadával svojej tehotnej družke G. L. slovami, že je kurva a piča, následne na to šiel zlostne voči nej a zaháňal sa na ňu rukami v úmysle ju fyzicky napadnúť, pričom ju netrafil, načo G. L. sa snažila utiecť von z unimobunky a keď bola už skoro von, utekal za ňou, chytil ju zozadu rukou za tričko, ktoré na nej roztrhal, pričom sa ona snažila mu vytrhnúť, čo sa jej aj podarilo a utiekla von oblečená v hornom spodnom prádle a skryla sa za rohom domu, kde videla, ako obv. A. B. vyšiel von z unimobunky, pričom v ruke mal malý kuchynský nôž, hľadal ju, kde je so slovami „G., zabijem ťa,“ následne na to sa poškodená G. L. skryla za blízku budovu komunitného centra, privolala políciu a čakala na príchod polície a keď po príchode hliadky polície G. L. sedela v policajnom vozidle a v čase, keď prišiel k vozidlu aj obv. A. B., ako ju uvidel, pred hliadkou polície sa jej vyhrážal slovami, že „keď vystúpi z auta a príde domov, tak ju zabije,“ čo zopakoval dvakrát, čím vzbudil u poškodenej G. L. dôvodnú obavu o jej život a zdravie, pričom obdobného konania sa voči nej dopustil už v minulosti, teda obvinený A. B., narodený XX.XX.XXXX inému sa vyhrážal smrťou takým spôsobom, že to vzbudilo dôvodnú obavu a čin spáchal závažnejším spôsobom konania – so zbraňou a na chránenej osobe, čím spáchal prečin nebezpečného vyhrážania podľa § 360 odsek 1, odsek 2 písmeno a/, písmeno b/ Trestného zákona s poukazom na § 138 písmeno a/ Trestného zákona a § 139 odsek 1 písmeno b/, písmeno c/ Trestného zákona. Za
to
mu
súd
ukladá:
Podľa § 44 Trestného zákona súd upúšťa od uloženia súhrnného trestu, pretože trest odňatia so slobody vo výmere päť rokov so zaradením na výkon trestu do ústavu na výkon trestu odňatia slobody so stredným stupňom stráženia uložený obvinenému A. B. rozsudkom Okresného súdu Poprad číslo konania KK-11T/38/2023-753 zo dňa 12.06.2025, právoplatným dňa 29.07.2025, pokladá na ochranu spoločnosti a nápravu páchateľa za dostatočný. inému sa vyhrážal smrťou takým spôsobom, že to vzbudilo dôvodnú obavu a čin spáchal závažnejším spôsobom konania – so zbraňou a na chránenej osobe, Poučenie: Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému. Proti trestnému rozkazu môže podať odpor do 8 dní odo dňa jeho doručenia na Okresný súd Poprad obvinený, osoby, ktoré sú oprávnené podať v prospech obvineného odvolanie (v zmysle § 308 Trestného poriadku príbuzní obvineného v priamom rade, jeho súrodenci, osvojiteľ, osvojenec, manžel a druh) a prokurátor (§ 355 odsek 1 prvá a druhá veta Trestného poriadku). Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64 (§ 355 odsek 1 tretia, štvrtá a piata veta Trestného poriadku). Podľa § 355 odsek 2 Trestného poriadku, proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Podľa § 354 odsek 2 Trestného poriadku, trestný rozkaz sa doručuje obvinenému, ak má obvinený obhajcu, aj jeho obhajcovi, prokurátorovi, zúčastnenej osobe a poškodenému, ktorý uplatnil nárok na náhradu škody; ak má poškodený alebo zúčastnená osoba zákonného zástupcu alebo splnomocnenca, doručí sa trestný rozkaz len zákonnému zástupcovi alebo splnomocnencovi poškodeného alebo zúčastnenej osoby. Podľa § 64 odsek 1 prvá až tretia veta Trestného poriadku, ak obvinený, jeho obhajca, poškodený alebo zúčastnená osoba zmešká z dôležitých dôvodov lehotu na podanie opravného prostriedku, povolí jej orgán, ktorému patrí rozhodovať o opravnom prostriedku, navrátenie lehoty. O navrátenie lehoty môže oprávnená osoba požiadať do troch dní od odpadnutia prekážky. Ak nebol opravný prostriedok ešte podaný, je potrebné ho so žiadosťou spojiť. Podľa § 241 odsek 1 písmeno f/, písmeno j/ Trestného poriadku, obžalobu podanú na súde pre prečin a zločin s výnimkou obzvlášť závažného zločinu, za ktorý zákon ustanovuje trest odňatia slobody s dolnou hranicou trestnej sadzby najmenej dvanásť rokov preskúma samosudca a podľa jej obsahu a obsahu spisu f/ obžalobu odmietne a vráti vec prokurátorovi, ak zistí závažné procesné chyby, najmä porušenie práva na obhajobu alebo ak zistí, že prokurátor nepredložil úplné spisy vrátane všetkých dôkazov zabezpečených v prípravnom konaní, že obžaloba nespĺňa náležitosti podľa § 235 alebo že spolupracujúcej osobe boli poskytnuté nezákonné benefity, j/ vydá trestný rozkaz a v prípade podania odporu bezodkladne rozhodne o prijatí obžaloby, v ktorom odôvodní nesplnenie podmienok pre postup podľa písmena f/, a nariadi hlavné pojednávanie, určí jeho termín a rozsah dokazovania. Pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze (§ 355 odsek 3 prvá veta Trestného poriadku). Ak odpor nebude podaný, uplynutím lehoty na podanie odporu sa trestný rozkaz stane právoplatným aj vykonateľným (§ 355 odsek 3 druhá veta Trestného poriadku).

